Julian Brandt

Julian Brandt (2 Mei 1996) merupakan seorang pemain bola sepak profesional Jerman yang bermain di posisi sayap untuk kelab Jerman, Borussia Dortmund dan pasukan kebangsaan Jerman.

Brandt telah melakukan 55 penampilan untuk pasukan remaja Jerman dari pasukan bawah-15 hingga pasukan bawah-21. Beliau sebahagian daripada pasukan Jerman yang memenangi Kejohanan Eropah bawah-19 pada tahun 2014.

Kerjaya kelab
Pada zaman remajanya, Brandt beraksi untuk pasukan setempat, SC Borgfeld dan seterusnya di FC Oberneuland sebelum beliau sertai akademi VfL Wolfsburg.

Pada tahun 2014, Brandt berpindah ke Bayer 04 Leverkusen pada jendela perpindahan Januari dengan bayaran perpindahan 350 ribu euro. Beliau kemudian menandatangani kontrak lanjutan sehingga tahun 2019. Beliau melakukan penampilan sulungnya pada 15 Februari 2014 dalam perlawanan Bundesliga menentang Schalke 04. Beliau menggantikan Son Heung-Min pada minit ke-82 sebelum perlawanan berkesudahan Leverkusen tewas 1-2. Tiga hari kemudian, beliau melakukan debut di perlawanan Eropah menentang Paris Saint-Germain di Liga Juara-Juara. Pada 4 April 2014, beliau menjaringkan gol pertamanya untuk Leverkusen namun pasukannya tewas 1-2 menentang Hamburger SV.

Pada 15 Ogos 2015, Brandt menjaringkan gol kemenangan Leverkusen selepas dimasukkan ke padang ketika menentang TSG 1899 Hoffenheim pada perlawanan pembukaan musim 2015-16.

Antara 20 Mac dan 30 April 2016, beliau menjaringkan gol dalam enam perlawanan Bundesliga berturut-turut sekali gus meletakkan belia pemain termuda pertama berbuat demikian sejak Gerd Müller.

Pada 30 September 2016, Julian dicalonkan dalam Anugerah Golden Boy bersama 39 pemain-pemain bawah 21 tahun yang berbakat dan memiliki potensi besar.

Kerjaya antarabangsa
Pada 17 Mei 2016, Brandt dinamakan ke dalam senarai 27 pemain Jerman ke skuad UEFA Euro 2016.

Beliau sebahagian daripada skuad Sukan Olimpik 2016 yang meraih pingat perak.

Pencapaian

Antarabangsa
Jerman B19
Kejohanan Eropah: 2014 (Pingat emas)

Catatan

Pautan luar

kicker profile 

Kelahiran 1996
Orang hidup
Pemain bola sepak Jerman
Pemain Bayer 04 Leverkusen II
Pemain Bayer 04 Leverkusen
Pemain Borussia Dortmund
Pemain Piala Konfederasi FIFA 2017
Pemain Piala Dunia FIFA 2018
Pemain Piala Dunia FIFA 2022